**Cerul tăcut**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cerul tăcut

Mi-am întrebat cerul, despre albastrul deschis,

seninul acela, ce-mi intră în suflet

iar cerul tăcut, pelerin indecis,

şiroaie de ploi îmi aşterne în umblet.

I-am spus despre noi, că-l iubim fără nori,

dar parcă din contră, mai tulburi sunt ei

iar ploile toate, legate cu sfori

plutesc peste noi şi peste alei.

De vorbă nu-l ţin, îi şoptesc să-mi aducă

albastrul curat la care mă rog,

că altfel, toţi crinii cei albi se usucă

şi-mi creşte-n grădină mărar slăbănog!